
MTÜ-lt Narva Spordikeskus vara vastuvõtmine
1. Asjaolud ja menetluse käik

27.11.2003. a Narva Linnavolikogu otsusega nr 147/24 otsustas Narva linn osaleda mittetulundusühingu Narva Spordikeskus asutamisel ning alates 2005. aastast osutas MTÜ Narva Spordikeskus aadressil Rakvere 22D, Narva sporditeenuseid. MTÜ-s Narva Spordikeskus oli kaks liiget. 20.08.2010. a esitas üks liikmest OÜ Narva Catering etteteade MTÜ Narva Spordikeskus liikmetest väljaastumise soovist. Kooskõlas MTÜ põhikirja punktiga 13 võib ühingu liige välja astuda ühingust ainult 6 kuu möödudes pärast vastava etteteatamise esitamist. 21.02.2011. a lõppes põhikirja punktiga 13 ettenähtud tähtaeg ja MTÜ-s Narva Spordikeskus jäi 1 liige - Narva linn. Vastavalt mittetulundusühingute seaduse § 12 lõikele 3 kui mittetulundusühingu liikmete arv langeb alla kahe, peab juhatus kolme kuu jooksul esitama mittetulundusühingu lõpetamise avalduse. Antud nõuet täites esitas MTÜ Narva Spordikeskus juhatuse liige likvideerimisteade. Lõpetamiskanne on äriregistris tehtud 11.03.2011.
Mittetulundusühingu likvideerijalt saadud informatsiooni kohaselt kõik seisuga 31.07.2011 esitatud ja mittetulundusühingu auditeeritud likvideerimise vahearuandega tõendatud võlausaldajate nõuded on rahuldatud. Hilisemaid võlausaldajate nõudeid esitatud ei ole. MTÜ Narva Spordikeskuse põhikirja punkti 40 järgi annab likvideerimiskomisjon ühingu tegevuse lõpetamisel arvel oleva vara üle Narva linnale.
MTÜ Narva Spordikeskus vara koosseisu kuulub hoone aadressil Rakvere 22D, Narva ja inventar, mille loetelu on esitatud Narva Linnavalitsuse 18.05.2011 korraldusega nr 490-k moodustatud ajutisele komisjonile. Mainitud hoone on rajatud Narva linnale kuuluval kinnistul mittetulundusühingu kasuks seatud hoonestusõiguse alusel. Seoses sellega peab hoone Narva linna omandisse vastuvõtmise tehing olema notariaalselt tõendatud.
Hoonestusõiguse kohta avatud registriosa nr 2606009 esimesse jakku on tehtud märkus selle kohta, et hoonestusõiguse võõrandamiseks ja koormamiseks piiratud asjaõigustega on vajalik kinnistu nr 2442809 igakordse omaniku nõusolek. Hoonestusõigusega koormatud kinnistu nr 2442809 omanikuna on kinnistusraamatusse kantud Narva linn.

2. Õiguslikud alused

Mittetulundusühingute seaduse § 50 lõike 1 alusel jaotatakse pärast võlausaldajate kõigi nõuete rahuldamist või tagamist ja raha hoiustamist allesjäänud vara põhikirja järgi selleks õigustatud isikute vahel. MTÜ Narva Spordikeskus põhikirja punkti 40 kohaselt annab likvideerimiskomisjon ühingu tegevuse lõpetamisel arvel oleva vara üle Narva linnale.

Kohaliku omavalitsuse korralduse seaduse § 2 lõige 1 sätestab, et linn on omavalitsusüksus.

Antud õiguslik regulatsioon annab põhjuse järeldada, et käesolevas otsuses nimetatud hoone omandamise üle otsustamine kuulub linnavolikogu pädevusse kohaliku omavalitsuse korralduse seaduse § 22 lõikest 2 lähtuvalt, mille kohaselt seadusega kohaliku omavalitsusüksuse pädevusse antud küsimusi otsustab kohaliku omavalitsuse volikogu.
3. Otsus

3.1. Võtta MTÜ-lt Narva Spordikeskus (likvideerimisel) vastu kogu pärast võlausaldajate kõigi nõuete rahuldamist allesjäänud vara Narva linna omandisse, sh kinnistut asukohaga Rakvere 22D, Narva, koormava hoonestusõiguse (kinnistusregistri osa nr 2606009), põhi-, käibe- ja bilansivälise vara.
3.2. Hoonestusõigusega koormatud kinnistu, asukohaga Rakvere 22D, Narva (kinnistusregistri osa nr 2442809), omanikuna anda MTÜ-le Narva Spordikeskus (likvideerimisel) nõusoleku hoonestusõiguse tasuta üleandmiseks Narva linnale.

3.3. Pärast hoonestusõiguse MTÜ-lt Narva Spordikeskus üle võtmist lõpetada tekkinud omanikuhoonestusõiguse ja kustutada selle kinnistusraamatust.

3.4. Volitada Narva linnapead allkirjastama Narva linna nimel tehinguid ja esitama tahteavaldusi, mis on vajalikud otsuse punktides 3.1-3.3 toodud otsuste täideviimiseks.
4. Rakendussätted
4.1. Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.
4.2. Otsus jõustub seaduses sätestatud korras.

MTÜ-lt Narva Spordikeskus vara vastuvõtmine

Narva Linnavalitsus võtab vastu protokollilise otsuse:

1.  Esitada Narva Linnavolikogusse läbivaatamiseks ja kinnitamiseks otsuse „MTÜ-lt Narva Spordikeskus vara vastuvõtmine” eelnõu.
2. Volitada esitama antud küsimus Narva Linnavolikogus Narva Linnakantselei nõunik Petr Nyakki.

